CELEX: C2004/228/32
Language: fi
Date: 2004-09-11 00:00:00
Title: Yhteisöjen tuomioistuimen määräys, (viides jaosto) 8 päivänä kesäkuuta 2004, yhdistetyissä asioissa C-250/02—C-253/02 sekä C-256/02 (Tribunale amministrativo regionale del Lazion esittämä ennakkoratkaisupyyntö): Telecom Italia Mobile SpA ym. vastaan Ministero dell'Economia e delle Finanze (Työjärjestyksen 104 artiklan 3 kohta — Kysymykset, jotka ovat samanlaisia kuin kysymykset, joihin yhteisöjen tuomioistuin on jo antanut ratkaisun)

11.9.2004   
            
            
               FI
            
            
               Euroopan unionin virallinen lehti
            
            
               C 228/17
            
         
      YHTEISÖJEN TUOMIOISTUIMEN MÄÄRÄYS,
   (viides jaosto)
   8 päivänä kesäkuuta 2004,
   yhdistetyissä asioissa C-250/02—C-253/02 sekä C-256/02 (Tribunale amministrativo regionale del Lazion esittämä ennakkoratkaisupyyntö): Telecom Italia Mobile SpA ym. vastaan Ministero dell'Economia e delle Finanze (1)
   
   (Työjärjestyksen 104 artiklan 3 kohta - Kysymykset, jotka ovat samanlaisia kuin kysymykset, joihin yhteisöjen tuomioistuin on jo antanut ratkaisun)
   (2004/C 228/32)
   Oikeudenkäyntikieli: italia
   Yhdistetyissä asioissa C-250/02—C-253/02 sekä C-256/02, jotka Tribunale amministrativo regionale del Lazio (Italia) on saattanut EY 234 artiklan nojalla yhteisöjen tuomioistuimen käsiteltäviksi saadakseen tässä kansallisessa tuomioistuimessa vireillä olevissa asioissa Telecom Italia Mobile SpA (C-250/02), Blu SpA (C-251/02), Telecom Italia SpA (C-252/02), Vodafone Omnitel SpA, aikaisemmin Omnitel Pronto Italia SpA, (C-253/02) ja WIND Telecomunicazioni SpA (C-256/02) vastaan Ministero dell'Economia e delle Finanze ja Ministero delle Comunicazioni, Albacom SpA:n (C-251/02) ja Telemar SpA:n (C-252/02) osallistuessa asioiden käsittelyyn, ennakkoratkaisun telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annetun Euroopan parlamentin ja neuvoston direktiivin 97/13/EY (EYVL L 117, s. 15) tulkinnasta, yhteisöjen tuomioistuin (viides jaosto), toimien kokoonpanossa: jaoston puheenjohtaja C. Gulmann sekä tuomarit S. von Bahr (esittelevä tuomari) ja R. Silva de Lapuerta, julkisasiamies: D. Ruiz-Jarabo Colomer, kirjaaja: R. Grass, on antanut 8.6.2004 määräyksen, jonka määräysosa on seuraava:
   Telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annetun Euroopan parlamentin ja neuvoston direktiivin 97/13/EY säännöksissä ja erityisesti kyseisen direktiivin 11 artiklassa kielletään jäsenvaltioita määräämästä yksittäisen toimiluvan haltijoina oleville telepalvelualan yrityksille pelkästään kyseisen toimiluvan hallussapidon perusteella senkaltaisia maksuja, joista pääasioissa on kysymys, kun nämä maksut ovat erilaisia kuin kyseisessä direktiivissä sallitut maksut ja tulevat viimeksi mainittujen maksujen lisäksi.
   
      (1)  EYVL C 219, 14.9.2002.